Document ID: 31999R0510

KOMISIJAS REGULA (EK) NR. 510/1999
(1999. gada 8. marts),
ar ko groza Regulu (EK) Nr. 2848/98 par jēltabakas nozari attiecībā uz dažu termiņu noteikšanu un II pielikumu, kurā noteikti ražošanas apgabali
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 30. jūnija Regulu (EEK) Nr. 2075/92 par jēltabakas tirgus kopīgo organizāciju 1, kurā jaunākie grozījumi izdarīti ar Regulu (EK) Nr. 1636/98 2, un jo īpaši tās 7. un 11. pantu,
tā kā, trūkstot Padomes lēmumam par Komisijas priekšlikumu 3, kurā noteikti maksimālie garantijas sliekšņi 1999., 2000. un 2001. gada ražai, attiecībā uz 1999. gada ražu dalībvalstis nevar ievērot termiņus, kādos ražotājiem izsniedzamas kvotu paziņojumi, vai termiņus audzēšanas līgumu noslēgšanai, kas noteikti ar Komisijas 1998. gada 22. decembra Regulu (EK) Nr. 2848/98, ar ko nosaka sīki izklāstītus piemērošanas noteikumus Padomes Regulai (EEK) Nr. 2075/92 attiecībā uz piemaksu sistēmu, ražošanas kvotām un īpašo atbalstu, kas piešķirams ražotāju grupām jēltabakas nozarē 4; tā kā šie termiņi ir jāatliek;
tā kā saskaņā ar Regulas (EEK) Nr. 2075/92 5.a pantu piemaksas piešķir ar nosacījumu, ka lapu tabaka nāk no ražošanas apgabaliem, kas noteikti attiecīgajai šķirnei;
tā kā saskaņā ar Regulas (EK) Nr. 2848/98 8. pantu šie ražošanas apgabali ir noteikti minētās regulas II pielikumā;
tā kā pēc Francijas lūguma iekļaut Ildefransu II grupas ražošanas apgabalu sarakstā tika paziņots, ka Ildefransa šajā sarakstā jau ir vairāku valodu variantos, bet tajā nav Provansas-Alpu-Azūra krasta, Pikardijas, Ziemeļfrancijas-Padekalē, Normandijas un Reinjonas, un pēc Vācijas lūguma iekļaut Meklenburgu-Priekšpomerāniju III grupas ražošanas apgabalu sarakstā bez vārda "westliches" (rietumu), būtu jākoriģē Regulas (EK) Nr. 2848/98 II pielikums, kurā uzskaitīti atzītie ražošanas apgabali;
tā kā šie pasākumi būtu jāpiemēro nekavējoties;
tā kā šajā regulā paredzētie pasākumi saskan ar Tabakas pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 2848/98 groza šādi:
1. Šādu 2. un 3. punktu pievieno 55. pantam:
"2. Par 1999. gada ražu, atkāpjoties no 22. panta 3. punkta, dalībvalstis, vēlākais, līdz 15. aprīlim izsniedz kvotu paziņojumus individuālajiem ražotājiem, kas nav ražotāju grupas biedri, un ražotāju grupām.
3. Atkāpjoties no 10. panta 1. punkta, izņemot force majeure gadījumus, audzēšanas līgumi par 1999. gada ražu jānoslēdz, vēlākais, līdz 30. jūnijam."
2. Minētās regulas II pielikumu aizstāj ar šīs regulas pielikumu.
2. pants
Šī regula stājas spēkā dienā, kad to publicē Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1999. gada 8. martā

Labels: 4
17
19
7
6